கேள்வி: ஜோசப் பைரின் கித்திங்கான் - தம்புனான் இடைத்தேர்தல் என்பது என்ன?
பதில்: 1984 டிசம்பரில், தம்புனான் இடைத்தேர்தலில், ஆளும் கட்சிக்கு எதிராகச் சுயேட்சை வேட்பாளராகத் தேர்தலில் நின்றார். அந்தத் தேர்தலில் அவர் குறிப்பிடத்தக்க பெரும்பான்மையுடன் எளிதில் வெற்றி பெற்றார். மார்ச் 1985-இல், ஐக்கிய சபா கட்சியை ''(Parti Bersatu Sabah)'' உருவாக்கினார். 1985-ஆம் ஆண்டு சபா மாநிலத் தேர்தலில், ஜோசப் பைரின் கித்திங்கானின் ஐக்கிய சபா கட்சி 48 இடங்களில் போட்டியிட்டது. 25 இடங்களில் பெரும்பான்மை வெற்றியைப் பெற்றது. ஜோசப் பைரின் கித்திங்கான், சபா மாநிலத்தின் ஏழாவது முதலமைச்சராகப் பதவியேற்றார். அவர் ஏப்ரல் 1985 முதல் மார்ச் 1994 வரை சபா முதலமைச்சர் பதவி வகித்தார். 1994-ஆம் ஆண்டு சபா மாநிலத் தேர்தலிலும், ஜோசப் பைரின் கித்திங்கானின் ஐக்கிய சபா கட்சி வெற்றி பெற்றது. இருப்பினும் தேர்தல் முடிவு அறிவிக்கப்பட்ட சிறிது நேரத்திலேயே, ஐக்கிய சபா கட்சி சட்டமன்ற உறுப்பினர்களில் ஏறக்குறைய அனைத்து உறுப்பினர்களும் பாரிசான் நேசனல் கூட்டணிக்கு கட்சி தாவினர். அதனால் ஜோசப் பைரின் கித்திங்கான் சபா முதலமைச்சர் பதவியேற்க அனுமதிக்கப்படவில்லை. அம்னோவின் துன் சக்காரான் டன்டாய் சபாவின் சபா முதலமைச்சர் பதவியேற்றார்.